CELEX: 32021R1324
Language: lv
Date: 2021-08-10 00:00:00
Title: Komisijas Īstenošanas regula (ES) 2021/1324 (2021. gada 10. augusts), ar ko attiecībā uz meža reproduktīvā materiāla ieguves avota valsts sarakstu iesniegšanas formātu groza Regulu (EK) Nr. 1597/2002

11.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 288/19
               
            
         KOMISIJAS ĪSTENOŠANAS REGULA (ES) 2021/1324
         (2021. gada 10. augusts),
         ar ko attiecībā uz meža reproduktīvā materiāla ieguves avota valsts sarakstu iesniegšanas formātu groza Regulu (EK) Nr. 1597/2002
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 1999/105/EK (1999. gada 22. decembris) par meža reproduktīvā materiāla tirdzniecību (1) un jo īpaši tās 10. panta 3. punktu,
         tā kā:
         
                     (1)
                  
                  
                     Komisijas Regulā (EK) Nr. 1597/2002 (2) ir noteikts standartizēts formāts, kādā dalībvalstis iesniedz Komisijai meža reproduktīvā materiāla ieguves avota valsts sarakstus.
                  
               
                     (2)
                  
                  
                     Komisija nesen ir izstrādājusi informācijas sistēmu minēto valsts sarakstu elektroniskai iesniegšanai, proti, Mežu reproduktīvā materiāla informācijas sistēmu (FOREMATIS). FOREMATIS nodrošina dalībvalstīm iespēju publicēt valsts sarakstus Komisijas tīmekļvietnē.
                  
               
                     (3)
                  
                  
                     Ņemot vērā minēto tehnisko attīstību, Regulā (EK) Nr. 1597/2002 paredzētais valsts sarakstu formāts būtu jāaizstāj ar FOREMATIS formātu.
                  
               
                     (4)
                  
                  
                     Tāpēc Regula (EK) Nr. 1597/2002 būtu attiecīgi jāgroza.
                  
               
                     (5)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulu (EK) Nr. 1597/2002 groza šādi:
            
                        1)
                     
                     
                        regulas 1. pantu aizstāj ar šādu:
                        
                           “1. pants
                           Katra dalībvalsts Direktīvas 1999/105/EK 10. panta 2. punktā minēto valsts sarakstu iesniedz Komisijas Mežu reproduktīvā materiāla informācijas sistēmā (*1) un atbilstoši tajā norādītajam formātam.
                        
                        
                           (*1)  https://ec.europa.eu/forematis/”;"
                        
                     
                  
                        2)
                     
                     
                        pielikumu svītro.
                     
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 10. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 11, 15.1.2000., 17. lpp.
         
         
            (2)  Komisijas Regula (EK) Nr. 1597/2002 (2002. gada 6. septembris), ar kuru nosaka sīki izstrādātus noteikumus par to, kā piemērot Padomes Direktīvu 1999/105/EK attiecībā uz valsts sarakstu formātu meža reproduktīvā materiāla ieguves avotam (OV L 240, 7.9.2002., 34. lpp.).